නියතපාලට පිහියෙන් ඇන්නේ කවුද? ප‍්‍රශ්නයක් මතු විය. ඒ ඔහුට පිහියෙන් අනිනවා කිසිවෙකු නොදුටු නිසාය. එහෙත් නියතපාල මිය යන්නට මොහොතකට පෙර කරන ලද ප‍්‍රකාශය අනුව පිහි ඇනුම සිදුකර තිබෙන්නේ බණ්ඩාර විසිනි. බණ්ඩාර හා නියතපාල අතර කාලයක් තිස්සේ කෝන්තරයක් පවතී. ඒ ඉඩම් ප‍්‍රශ්නයකි. නියතපාලගේ හා බණ්ඩාරගේ ඉඩම් දෙකක් එක ළඟ පවතින අතර ගමේ චණ්ඩියකු වන බණ්ඩාර තමන්ගේ වැට මායිම වෙනස් කරමින් ටිකින් ටික නියතපාලගේ ඉඩමෙන් සෑහෙන කොටසක් අල්ලාගෙන ඇත. ඒ සම්බන්ධයෙන් අධිකරණයේ නඩුවක් පැවති ඇති අතර බණ්ඩාර අල්ලා ගත් ඉඩම් කොටස නැවත නියතපාලට පැවරීමට සිදුවී තිබේ. තමන් ලද පරාජය හමුවේ වියරු වැටුණ බණ්ඩාර මෙහි පළිය කොයි වෙලාවක හෝ ගන්නා බවට නියතපාලට තර්ජනය කර ඇතැයිද නියතපාලගේ බිරිඳ අධිකරණයට පවසා ඇත. බණ්ඩාර ගැන සැකයක් ඇති කරගැනීමට එය හේතුවක් වන නමුත් ඇසින් දුටු සාක්ෂියක් නැති අවස්ථාවක සැකය මත පමණක් පදනම්ව අධිකරණයට ඍජුවම බණ්ඩාර වරදකරු කළ නොහැකිය. එහෙත් සැකකරුවකු ලෙස බණ්ඩාර අත්අඩංගුවට ගනු ලැබිණ.
බණ්ඩාර සිදු කර ඇත්තේ කුමක්ද?
නියතපාලගේ ඉඩමෙන් සෑහෙන කොටසක් අල්ලාගෙන ඇත